Svojo kariero je začel v prvenstvu Nemške Formule 3, kjer je v sezoni 1995 osvojil naslov prvaka. Nato se je preselil v prvenstvo Formule Nippon, kjer je v sezoni 1996 osvojil peto mesto v prvenstvu z eno zmago. V naslednji sezoni 1997 je s prav tako eno zmago zasedel tretje mesto v prvenstvu, v sezoni 1998 pa četrto. ob tem je v sezoni 1997 nastopil na svojih edinih štirih dirkah Formule 1 v karieri. Ob enem odstopu je dosegel najboljša rezultata z devetima mestoma na dirkah za Veliki nagradi Velike Britanije in Nemčije. V sezoni 1999 je dirkal v prvenstvu Formule 3000 in zasedel petnajsto mesto v prvenstvu s štirimi točkami. V Formuli 3000 je nastopil še na treh dirkah v sezoni 2001, ko pa je končal brez točk in se za tem tudi upokojil kot dirkač.